stanford-oval/wikipedia huggingface dataset:
אנדרו אדמסון
פילמוגרפיה

| שנה | סרט | במאי | תסריטאי | מפיק |
| --- | --- | --- | --- | --- |
| 2001 | שרק | כן | לא | לא |
| 2004 | שרק 2 | כן | כן | לא |
| 2005 | סיפורי נרניה: האריה, המכשפה וארון הבגדים | כן | כן | מפיק בפועל |
| 2007 | שרק השלישי | לא | סיפור | מפיק בפועל |
| 2008 | סיפורי נרניה: הנסיך כספיאן | כן | כן | כן |
| 2010 | סיפורי נרניה: המסע בדורך השחר | לא | לא | כן |
| 2012 | מר פיפ | כן | כן | כן |
| 2012 | קרקס השמש: עולמות רחוקים | כן | כן |  |
פרסים ואותות כבוד

סרטיו של אדמסון זכו בפרסים רבים, ביניהם:
"שרק" – זכה בפרס אוסקר לסרט המונפש הטוב ביותר, פרס באפט"א לתסריט המעובד הטוב ביותר, ופרס המבקרים הלאומי לסרט האנימציה הטוב ביותר.
"שרק 2" – זכה בפרס בחירת הקהל לסרט הקומי, סרט ההמשך והסרט המונפש הטוב ביותר.
"סיפורי נרניה: האריה, המכשפה וארון הבגדים" – זכה בפרס אוסקר לאיפור ולעיצוב השיער הטובים ביותר, פרס באפט"א לאיפור ועיצוב השיער הטוב ביותר, פרס מבקרי הקולנוע האמריקאים לסרט המשפחתי הטוב ביותר ופרס סאטורן לאיפור ואפקטים מיוחדים.
ב-2006 הוענק לו תואר מסדר ההצטיינות של ניו זילנד (MNZM) על תרומתו לקולנוע.
הערות שוליים

↑  "Adamson, Andrew 1966- | Encyclopedia.com". www.encyclopedia.com.
↑  Joe Strike: Adamson Gets Animated About Narnia and VFX in 1991.
↑  Patrick Kevin Day (17 באוקטובר 1990). "Shrek". Los Angeles Times. נבדק ב-20 במאי 2010. {{cite news}}:  (עזרה)
| --- | --- |
בקרת זהויות :  NLI: 987007325599405171  PLWABN: 9810649677705606  BIBSYS: 1063081  BNE: XX1598256  BnF: cb14447168t (data)  CiNii: DA17397714  GND: 13064451X  ICCU: UBOV580303  ISNI: 0000 0000 7824 5156  LCCN: no2001066260  LNB: 000324075  MusicBrainz: 2a8c4101-a45e-49f3-be43-91573b39b851  NKC: js20060205028  NLA: 44023642  NLK: KAC200605859  NTA: 23626835X  SNAC: w6tx3n3x  SUDOC: 085266434  VIAF: 23252298   WorldCat (עם VIAF): 23252298
זוקי מכוכב רובי

| --- | --- |

כותרת הסדרה
 סוגה:  הנפשה, ילדים, משפחה, קומדיה
 יוצרים:  מייק גייגר, בריאן מוראנטה
 כותבים:  קולין מקאליסטר, אליוט מאיה, ג'נה הול, פיליפה מרווין, סם רואנו
 בימוי:  ג'ף יאנג-סטרלינג, מייק גייגר
 מדבבים:  זאק ריינו, באהייה ווטסון, קורי דורן, סברין רוק, ג'ושוע גרהם, אלנה ברידג'ווטר, מליסה אלטרו, ראיין ביל, שרון מת׳יוס
 ארץ מקור:  ארצות הברית ארצות הברית
 שפות:  אנגלית (דובב לנוספות, ביניהן עברית)
 מספר עונות:  1
 מספר פרקים:  26
 הפקה
 מפיק:  מייק גייגר
 הפצה:  ניקלודיאון
 מוזיקה:  נורם ביבר, ג'ו קופל, ריאן מקלרנון, רוברט מלמד, לורה ניקוליץ', מאט אוימט, קייטה סימפסון
 אורך פרק:  23-25 דקות
 שידור
 רשת שידור:  פריים וידאו (ארצות הברית) YTV (קנדה)
 רשת שידור בישראל:  ניקלודיאון
 תקופת שידור מקורית:  31 בדצמבר 2023 – הווה
 תקופת שידור בישראל:  19 במאי 2024 – הווה
 קישורים חיצוניים
 דף התוכנית ב-IMDb
זוקי מכוכב רובי (באנגלית: Zokie of Planet Ruby) היא סדרת טלוויזיה קנדית קומית מונפשת בהפקת Nelvana. הסדרה עוקבת אחר חייה של ולוגרית בשם רובי (מדובבת על ידי באהייה ווטסון), שהופכת לחברה הכי טובה של חייזר בשם זוקי (מדובב על ידי זאק ריינו).
אפילו שכל פרקי העונה הראשונה של הסדרה עלו לשירות הזרמת המדיה פריים וידאו בארצות הברית ב-31 בדצמבר 2023, בערוץ ניקלודיאון הרשמי הסדרה עלתה רק ב-16 באפריל 2024. בישראל, העונה הראשונה התחילה את שידוריה בערוץ ניקלודיאון ב-19 במאי 2024 והסתיימה ב-20 ביוני של אותה השנה. בקנדה, הסדרה צפויה לעלות לשידור בערוץ YTV.
תקציר

הסדרה עוקבת אחרי חייה של ולוגרית בת 10 בשם רובי. כשרובי מגלה שהעוקב היחיד שלה בערוץ הוא חייזר מהכוכב פאדג' בשם זוקי, הם הופכים במהירות לחברים הכי טובים. יחד עם חברם ארל, סנאי מדבר, רובי מלמדת את זוקי את הגרסה שלה של כדור הארץ, בזמן שזוקי מנסה לשלוט בכוחות הבלתי צפויים שלו.
מדבבים ודמויות

| שם הדמות | מדבב/ת באנגלית | מדבב/ת בעברית |
| --- | --- | --- |
| רובי | באהייה ווטסון | עדי ביטי |
| זוקי | זאק ריינו | דן קיזלר |
| ארל | קורי דורן | צביקה פורמן |
| מכת ברק | לא ידוע | צביקה פורמן |
| די | סברין רוק | לירון אלידי |
| סטן | ג'ושוע גרהם | ערן מור |
| סבתא פרל | אלנה ברידג'ווטר | ענת ניב |
| טווינקל | מליסה אלטרו | מאי יעקובסון |
| המלך פופיקשניצל | ראיין ביל | יובל בינדר |
| קונקו | שרון מת'יוס | עדי ארד |
| סיסיליה | לא ידוע | עדי ארד |
| קולדוול | לא ידוע | גלעד קלטר |
| מייקל | לא ידוע | גלעד קלטר |
| קיקי | לא ידוע | שחר קדוש |
| חללית | לא ידוע | שחר קדוש |
| ג'רמיה | לא ידוע | גילן שחף |
בדיבוב בעברית השתתפו גם מאי יעקובסון, לירון אליידי, מיה אלון ורועי גבע. שרג'יל ראסול ומייגן דאנסו השתתפו גם בגרסה המקורית באנגלית.
מדבבים ודמויות > צוות טכני

| הפקת הדיבוב | אולפני דאבי דאב |
| --- | --- |
תרגום: דן קיזלר
בימוי קולותטכנאי מיקס: רועי גבע
מנהלת הפקה: ענבר שטגר עזרא
גרפיקה: אסף רוזנפלד
שידור

| עונה | עונה | פרקים מלאים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 26 | 31 בדצמבר 2023 | 31 בדצמבר 2023 | 19 במאי 2024 | 20 ביוני 2024 |
סטירקוזאורוס

| סטירקוזאורוס |
| --- | --- |
 
תקופה
קרטיקון עליון, 76.5–75 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: דינוזאוריה
סדרה:: בעלי אגן דמוי עוף
תת־סדרה:: צרטופסיה
משפחה:: צרטופסיים
סוג:: סטירקוזאורוס
מינים
 S. albertensis (לם, 1913)
שם מדעי
 Styracosaurus ‏לם, 1913

סטירקוזאורוס (שם מדעי: Styracosaurus) הוא סוג של דינוזאור ממשפחת הצרטופסיים, שחי בתקופת הקרטיקון. פירוש השם סטירקוזאורוס הוא "לטאה קוצנית" ביוונית עתיקה. הוא נתגלה וסווג על ידי לורנס לם (נכתב גם כלורנס למבה). הגולגולת שלו, בעלת העטרה עטורת הדוקרנים הארוכים, נחשבת לאחת הגולגולות המרשימות שהיו בעולם החי, אם כי היא לא הגדולה שבהן.
הסטירקוזאורוס חי בעדרים גדולים בצפון אמריקה 76.5 עד 75 מיליון שנה לפני זמננו (זה טווח גילאי המאובנים). מסיבה זו נהוג לעיתים לכנותו "באפלו דינוזאורי", אף כי במראהו וגודלו דמה יותר לקרנף.
כמו יתר הצרטופסיים, הסטירקוזאורוס היה דינוזאור צמחוני הולך על ארבע. הסטירקוזאורוס היה קטן מהטריצרטופס: אורכו היה כ-5.5 מטרים (18 רגל) והוא שקל כ-3 טונות. הסטירקוזאורוס מפורסם בעיקר בזכות הגולגולת שלו שהייתה מצוידת בקרן אף גדולה ועטרה (frill), מעין "מניפה" גרמית עטורת דוקרנים ארוכים דמויי קרניים, שהגנה על הצוואר ושימשה ככלי מרשים במפגני ראווה. מעל האף הזדקרה קרן ארוכה, כ-50–60 סנטימטר אורכה, ששימשה כנשקו העיקרי להגנה בפני טורפים. הסטירקוזאורוס שייך לתת-המשפחה צנטרוזאורים שהתאפיינה בקרן אף ארוכה, עטרה קצרה וחוטם קצר אך עמוק.
הסטירקוזאורוס חי לצד טורפים כמו הדספלטוזאורוס שהיה צד וניזון ממנו, דבר שמבליט את הקשר שבין הטירנוזאוריים לצרטופסיים. בהרבה מקרים לצד דינוזאורים ממשפחת הצרטופסיים חי טורף ממשפחת הטירנוזאוריים; עוד דוגמאות לכך הן הטריצרטופס שחי לצד הטירנוזאורוס רקס ופכיריינוזאורוס שחיי לצד הגורגוזאורוס. הטורף מותאם לצוד את הטרף והטרף מותאם להתגונן מפניו, דבר שנפוץ מאוד בהרבה מקרים בממלכת בעלי החיים ונקרא קו-אבולוציה.
תיאור ומראה פיזי > גודל

סטריקוזאורוס היה דינוזאור בינוני בגודלו: אורכו היה כ-5.5 מטרים (18 רגל) ומשקלו 2.7–3 טונות (2,700–3,000 קילוגרם), הוא התנשא לגובה של 1.8–2 מטרים (5.9–6.6 רגל) באגן הירכיים, אך כשהרים את ראשו התנשא מעל גובה של שחקן כדורסל ממוצע. לשם השוואה, גודלו היה כגודל קרנף מודרני, ואילו גודל הצרטופסיים הגדולים ביותר (כגון טריצרטופס) היה כשל פיל סוואנה אפריקני (אורך של 8–9 מטרים ומשקל של למעלה מ-6 טונות).
השוואת גודל: סטירקוזאורוס לעומת אדם
איור המשחזר סטירקוזאורוס בוגר
תיאור ומראה פיזי > הקרניים והעטרה

לסטירקוזאורוס הייתה קרן בודדת על האף. קרן זו הייתה ישרה ועבה. אורכה היה 50–55 סנטימטרים (20–22 אינץ'). לם עצמו העריך על סמך קרן אף שבורה שאורכה המרבי היה 57 סנטימטרים (1.87 רגל), אך ייתכן שהקרן התעגלה בגובה נמוך יותר. קרן האף של סטריקוזאורוס הייתה אחת הגדולות והמרשימות בקרב הצרטופסיים. אם אכן היא הייתה ישרה ומחודדת בקצה (ולא מעוקלת כמו אצל אייניוזאורוס ומינים מסוימים של צנטרוזאורוס) היא כנראה היוותה נשק מרתיע וקטלני נגד טורפים.
החלק המרשים ביותר של הגולגולת היה העטרה עטורת הדוקרנים. הרכב הדוקרנים והבליטות החדות השתנה בין הפרטים (שונות ביולוגית תוך-מינית) אך בדרך כלל היה בתצורה הבאה: מראש ה-parietal, החלק האמצעי של העטרה, בלטו שני דוקרנים ארוכים, שאורכם היה כ-40–50 סנטימטרים (1.3–1.6 רגל), ושני דוקרנים קצרים שהתעקלו קדימה אל כיוון העטרה. בכל צד של העטרה, מעצם ה-squamosal, בלטו 2–3 דוקרנים מעוקלים במקצת שפנו החוצה. בחלק התחתון של העטרה בלטו בליטות עטרה קצרות ומשולשיות.
כמו כמעט כל הצרטופסיים, בעטרה של הסטריקוזאורוס היו שני חללים גדולים בעצם, המכונים "חלונות", fenestrae. חורים אלו נועדו להקל את משקל העטרה אך בכך מנעו ממנה לתפקד כמגן יעיל לצוואר. העטרה הייתה מכוסה בעור וקשקשים, שהיו ככל הנראה בעלי תבניות צבעוניות, וביחד עם מופע הדוקרנים המרשים, שימשה בעיקר לתצוגה. כנראה היה לה שימוש מרכזי בחיזור וייתכן שגם בהרתעת טורפים.
תיאור ומראה פיזי > הפה

חלקו הקדמי של הראש היה צר ועמוק. פיו של סטריקוזאורוס היה מצויד במקור דמויי-תוכי שהורכב מכיסוי קרני על עצם ה-rostral, שהייתה ייחודית לצרטופסים. בירכתי פיו נמצאו סוללות שיניים שחתכו את המזון שקטף לחתיכות קטנות, לפני העיכול בקיבה.
תיאור ומראה פיזי > הגוף

כמו כל הצרטופסיים, הסטירקוזאורוס הלך על ארבע רגליים. ברגליו האחוריות היו 4 אצבעות מכוסות במעין פרסות וברגליו הקדמיות היו 5 אצבעות, מהן רק 3 מכוסות בפרסות והשאר מנוונות. היציבה שלו הייתה יחסית זקופה, כאשר רגליו האחוריות היו זקופות ואילו רגליו הקדמיות היו מכופפות במקצת, בעמדת ביניים בין זקיפות מוחלטת לפיסוק לצדדים כמו בלטאות. מבחינה זו, סטריקוזאורוס הלך כמו קרנף.
הזנב היה קצר יחסית. העור היה מכוסה בקשקשים, כמו של תנין. הפלאונטולוגים הסיקו זאת על סמך טביעות עור מאובנות של צנטרוזאורוס וטריצרטופס, מינים הקרובים לסטריקוזאורוס.
גילוי ומינים

המאובנים הראשונים של סטירקוזאורוס נתגלו באלברטה שבקנדה על ידי צ'ארלס מורטרם שטרנברג באזור שכיום ידוע כהפארק הפרובינציאלי דינוזאור, ותואר מדעית על ידי לורנס לם ((אנ'), נכתב לעיתים קרובות כלמבה או למב) ב-1913. הוא טבע את שם הסוג והמין: Styracosaurus albertensis, "לטאה קוצנית מאלברטה". צוות של מוזיאון אונטריו המלכותי שב למחצבה בה נמצאו השרידים המקומיים ומצאו את הלסת התחתונה ואת רוב השלד. לפי מאובנים אלו העריך הצוות את אורכו ב-5.5–5.8 מטרים (18–19 רגל) והתנשא לגובה של 1.65 מטרים (5.4 רגל) באגן הירכיים. מאפיין לא רגיל של הגולגולת שנמצאה הוא חפיפה בין שני הדוקרנים בצד השמאלי של העטרה, ככל הנראה כתוצאה משבר. החלק הסימטרי מצד ימין לא נמצא, ולכן הצורה התקינה של חלק זה איננה ידועה בוודאות.
ב-1915 גילו ואספו ברנום בראון וצוותו, שעבדו בעבור המוזיאון האמריקאי להיסטוריה של הטבע בניו יורק, שלד כמעט שלם וגולגולת חלקית מהפארק הפרובינציאלי דינוזאור ליד סטיבוויל שבאלברטה. בראון ואריך מארן שלייקייר בחנו את המאובנים והשוו אותם לאלו של סטריקוזאורוס אלברטאנסיס עקב דמיונם וקרבתם במקום ובשכבה הגאולוגית. הם קבעו שהם דומים מספיק להיות שייכים לאותו סוג אך שונים מספיק כדי להיות מוגדר כמין חדש. הוא פרסם מאמר מדעי ובו הגדיר מין חדש Styracosaurus parksi. בין ההבדלים שציינו בראון ושלייקייר היו עצם לחי שונה וחוליות זנב קטנות יותר. לסטירקוזאורוס פרקסי הייתה לסת חסונה יותר, עצם שיניים קצרה יותר והעטרה הייתה שונה בצורתה. עם זאת, הגולגולת שעליה הסתמכו עברה שחזור שכלל את הוספת החלקים החסרים בגבס ובמאמר המקורי לא הופיע איור של הגולגולת. בחינה מאוחרת של הממצאים קבעה שאין מדובר במין חדש, המין סטירקוזאורוס פרקסי בוטל ושויך לסטירקוזאורוס אלברטאנסיס וכיום נחשב לסינונים של האחרון. בקיץ 2006 איתר דארן טנקה ממוזיאון טירל המלכותי את האתר בו נחפר סטירקוזאורוס פרקסי, ומצא בשטח חלק מהגולגולת שהחופרים שכחו בטעות. גם כעת מתבצעות חפירות באתר בתקווה למצוא מאובנים נוספים שיעזרו להכריע סופית האם סטירקוזאורוס פרקסי הוא בעצם סטירקוזאורוס אלברטאנסיס או שמדובר במין נפרד. בסמוך לשם נמצא מצע מאובנים, שזכה לשם "מצע 42", ובו מאובנים רבים של עצמות צרטופסיים, כולל שברי גולגולות רבים.
במרוצת השנים חוקרים "נתגלו" עוד מינים של סטירקוזאורוס, אך בחינה של הממצאים שייכה אותם לסוגים אחרים.
גילוי ומינים > רובאוזאורוס

רובאוזאורוס (שם מדעי: Rubeosaurus) היה סוג של דינוזאור ממשפחת הצרטופסיים שחי באמריקה הצפונית בשלהי תקופת הקרטיקון, בתפר שבין גיל הקמפן למאסטריכט, כ-74.6 מיליון שנה לפני זמננו. כיום הוא לא נחשב עוד כסוג תקף אלא כמין של סטירקוזאורוס.
הרובאוזאורוס התגלה במונטנה שבארצות הברית בשנת 1930 על ידי צ'ארלס גילמור. חומר המאובנים היה חלקי למדי והחלק שנשתמר באופן הטוב ביותר היה חלק מעצם ה-parietal של העטרה. אך חלק זה היה חשוב מאוד שכן בניגוד לשני הדוקרנים הגדולים שבולטים מאמצע העטרה ומתרחקים זה מזה כפי שהיה בסטירקוזאורוס אלברטאנסיס, כאן הדוקרנים דווקא נטו זה אל זה, פנימה, ונפגשו בקצותיהם. ייתכן שגם היו שני זוגות של דוקרנים צדדיים במקום שלושה. הדוקרנים קצרים יותר מאלה של סטירקוזאורוס אלברטאנסיס, כאשר הדוקרן ארוך ביותר מגיע לאורך של 295 מילימטרים (11.6 אינץ'). על אפו הייתה קרן אף גדולה ועבה במיוחד, כנראה הגדולה ביותר בקרב הצרטופסים. בהתחלה סווג מאובן זה על ידי גילמור כ"סטירקוזאורוס אווטוס" (Styracosaurus ovatus), אך קביעה זו הוטלה בספק.
ב-2010 צוות פלאונטולוגים בראשות ריאן, הולמס וראסל, בחן מאובן זה ואשרר שמדובר במין נפרד. מאוחר יותר באותה שנה, מקדונלנד וג'ון ר. הורנר הרחיקו לכת אף יותר וקבעו שמדובר גם בסוג נפרד, לו הם קראו מחדש כרובאוזאורוס אווטוס (Rubeosaurus ovatus). שם הסוג "רובאוזאורוס" פירושו לטאת שיח קוצני, על שם הזיזים הקוצניים שבולטים מהעטרה שלו. הורנר ומקודלנד גם מיקמו את הרובאוזאורוס קרוב יותר לאייניוזאורוס מאשר לסטירקוזאורוס בעץ המשפחה הפילוגנטי של הצרטופסיים. כמו כן מעריכים שהמאובנים של "ברכיצרטופס" הם למעשה פרט צעיר של רובאוזאורוס, אך מאחר שמאובני הברכיצרטופס חלקיים מאוד ובאים מפרט צעיר שלא פיתח עדיין מאפייני עטרה וקרניים הוא לא נחשב כטקסון תקף. בעקבות מחקרים שנערכו בעשור השני של המאה ה-21, מעמדו של רובאוזאורוס כטקסון תקף התבטל ומאז 2020 הוא נחשב למין של סטירקוזאורוס, Styracosaurus ovatus, ויש כאלו אף שמעלים תיגר על היותו מין נפרד מ-Styracosaurus albertensis.
בתרבות הפופולרית

הסטירקוזאורוס מופיע במספר סרטים והוא בולט עם עטרתו הגדולה והקוצנית. ישנם גם ציורים חשובים המראים את הסטירקוזאורוס בקרב נגד דספלטוזאורוס או טורפים אחרים ממשפחת הטירנוזאוריים.
נקבת סטירקוזאורוס מופיעה בסרט דינוזאור כשהיא הולכת בסוף העדר.
בסרט הדינוזאור הטוב מופיע סטירקוזאורוס מוזר האוסף על קרניו אוסף של יצורים כדי שיגנו עליו.
סטירקוזאורוס מופיע גם בספר "פארק היורה" עם זאת הוא לא נראה בסרטים אך מופיע על איורים וספרים בעולם היורה: מחנה הקרטיקון.
דינוזאור זה הופיע בסדרות פלאווורלד והדינוזאורים!.
דינוזאור זה הופיע במשחקי המחשב Jurassic Park: Operation Genesis, פארק היורה 3: בניית פארק, Jurassic World Evolution וJurassic World Evolution 2.
גלריה

איור של סטירקוזאורוס לצד אאופלוצפלוס או סקולוזאורוס (Scolosaurus), מאת ג'וליוס צ'וטוני
דגם של סטירקוזאורוס
שלד של סטירקוזאורוס
איור פרופיל של סטירקוזאורוס
דגם של סטירקוזאורוס
השוואת גודל בין סטירקוזאורוס לדינוזאורים אחרים
ביאורים

↑  זהו מדד מקובל לגובה של בעלי חיים ההולכים על ארבע, בייחוד כאשר אין מידע באיזה גובה בדרך כלל ניצב ראשם (למשל: האם זקוף כלפי מעלה או אולי צמוד לקרקע).
↑  שזה בערך 2 וקצת מטרים.
↑  למעשה, מדובר במה שנקרא bracketing species, הצנטרוזאורוס "חוסם" את הסטריקוזאורוס מלמטה ואילו הטריצרטופס "חוסם" אותו מלמעלה.
↑  המאובן שלפיו הוגדר המין.
הערות שוליים

1 2  Dodson, P. (1996). The Horned Dinosaurs: A Natural History. Princeton: Princeton University Press. pp. 165–169. ISBN 0-691-05900-4..
↑  Gilmore, Charles W. (1930). "On dinosaurian reptiles from the Two Medicine Formation of Montana". Proceedings of the United States National Museum. 77 (16): 1–39. doi:10.5479/si.00963801.77-2839.1.
↑  Andrew T. McDonald & John R. Horner, (2010). "New Material of "Styracosaurus" ovatus from the Two Medicine Formation of Montana". Pages 156–168 in: Michael J. Ryan, Brenda J. Chinnery-Allgeier, and David A. Eberth (eds), New Perspectives on Horned Dinosaurs: The Royal Tyrrell Museum Ceratopsian Symposium, Indiana University Press, Bloomington and Indianapolis, IN.
↑  Holmes, R.B.; Persons, W.S.; Singh Rupal, B.; Jawad Qureshi, A.; Currie, P.J. (2020). "Morphological variation and asymmetrical development in the skull of Styracosaurus albertensis". Cretaceous Research. 107: 104308. Bibcode:2020CrRes.10704308H. doi:10.1016/j.cretres.2019.104308. S2CID 210260909..
גולגולת של סטירקוזאורוס
חפירת ההולוטיפ של סטירקוזאורוס אלברטאנסיס.
סטירקוזאורוס פרקסי, מספר קטלוגי AMNH 5372.
רובאוזאורוס אווטוס
צבר (כינוי)

קקטוסים ליד דגלי ישראל
צמח הצבר ופירותיו שהיוו השראה לכינוי
צַבָּר הוא מושג שהחל כסלנג והפך לחלק מהשפה העברית התקנית, והוא משמש לתיאור כל יהודי יליד-ארץ ישראל. כמילת סלנג היא בוטאה במלעיל, אך כמילה תקנית היא מבוטאת במלרע.
המילה נגזרה משמו העברי של צמח הקקטוס האמריקאי הנפוץ גם בישראל – צבר מצוי. ההשוואה לצמח המדברי הקוצני, שפריו המתוק והרך מחופה קוצים, מרמזת שהישראלי הצבר אמנם עושה רושם מחוספס ו"קוצני" כלפי חוץ, אך הוא רך ומתוק מבפנים. בנוסף, השוואה זו משמשת כמטאפורה לקליטתו של צמח הצבר במרחב הישראלי, שעלתה כה יפה, עד שהוא נעשה לאחד מסמלי המדינה בתקומת היישוב הציוני בארץ ישראל.
נכון לשנת 2016, כ-76% מיהודי ישראל הם צברים, וכ-45% הם צברי דור שני ואילך.
מקור הכינוי

על פי הסוציולוג עוז אלמוג מקור הכינוי "צבר" בכינוי הגנאי "סאברעס" שהדביקו מהגרי העלייה השנייה והשלישית לנערי העלייה הראשונה, שהיו דור הילידים הארצישראליים הראשון של התנועה הציונית. שינוי המשמעות (מעתק סמנטי), להדגשת המתיקות על פני החיספוס, נעשה על ידי העיתונאי אורי קיסרי אשר פרסם ב-20 באפריל 1931 מאמר בעיתון "דואר היום" בשם "אנחנו ... עלי הצבר!" ובו טען נגד קיפוח ילידי הארץ כנגד המהגרים החדשים. מקור נוסף יכול להיות העלון ההומוריסטי "צבר", שיצא בשנת 1931. המשורר והמתרגם חנניה רייכמן פרסם ב"דבר לילדים" את המדור "צברינו חמודים ועוקצנים", והכינוי זכה לכבוד ולהערכה בין השאר גם בזכות הצלחתו.
הצבר בתרבות

דמות הצבר קיבלה ייצוג אומנותי וסמלי בדמותו המאוירת של "שרוליק" (הלובש מכנסיים קצרים, נועל סנדלים וחובש כובע טמבל), פרי עטו של המאייר דוש. כמו כן התפרסמה דמות הילדים הטלוויזיונית, הבובה קישקשתא, שלבשה דמות של קקטוס מדבר.
בספרות, דמות הצבר התבטאה בספריהם של סופרי "דור תש"ח" (או "דור בארץ") ס. יזהר ומשה שמיר, שספרו "הוא הלך בשדות" נתפש בציבור כמעין ביוגרפיה דורית של הצבר. כמו כן זוהו עם הדמות יצירותיהם של המשורר חיים גורי והפזמונאי חיים חפר. המחזות "הוא הלך בשדות" לפי ספרו של שמיר, "הם יגיעו מחר" מאת נתן שחם ו"בערבות הנגב" מאת יגאל מוסינזון ביססו את מיתוס הצבר בתיאטרון.
צורתה האנגלית של המילה, Sabra, שימשה יצרנים ישראלים שרצו למתג מוצר שלהם כמוצר ישראלי אופייני, הפונה לשוקי חוץ. כך נוצרו המשקה החריף "ליקר סברה" ורכב ה"סברה ספורט" – הדגם הספורטיבי של המכונית "סוסיתא", ואף טנק הסברה, מתוצרת התעשייה הצבאית הישראלית.
"מארוול קומיקס" האמריקאית יצרה גיבורת-על בשם סברה (האלטר אגו של רות בת-שרף) בשנות ה-1980, ששמה מבוסס על הצבר הישראלי. בספטמבר 2022 פורסם שהשחקנית הישראלית שירה האס תגלם את דמות זו בסרט "קפטן אמריקה: סדר עולמי חדש" (חלק מהיקום הקולונועי של מארוול) שעתיד לצאת לאקרנים ב-14 בפברואר 2025.
ראו גם

יהדות ישראל
ציונות וגופניות
יהדות השרירים
סברה – דמות וגיבורת-על מאת "מארוול קומיקס"
סברה ספורט
טנק סברה
ליקר סברה
צבר (סרט)
הערות שוליים

↑  ראו: אלמוג ע'. הצבר - דיוקן,
עם עובד, 1997
↑  Jews, by Continent of Origin, Continent of Birth & Period of Immigration — 2016
↑  ראו:
צבר, דבר, 30 באפריל 1931
1 2  ראו: אלמוג ע'. אנדרטות לחללי מלחמה בישראל: ניתוח סמיולוגי, מגמות, ל"ד (2), 1992, 179. המאמר פורסם גם ב: אנוך יעל, הלר דניאלה ושביט זאב (עורכים). עיצוב זיכרון-חלק ב' (קובץ מאמרים
בקטלוג התערוכה), הגלריה לעיצוב אסכולה, מרץ 1998, 50.
↑  ראו: אבן זוהר, א' (1980). הצמיחה וההתגבשות של תרבות מקומית וילידית בארץ
ישראל 1882–1948. קתדרה, 16, 165-189.
↑  אמנות, מוזיאון תל אביב לאמנות, תל אביב, 2006, עמ' 91.
1 2  ראו: אלמוג ע'.,בלייס ד', הפטריוט מת - יחי היאפי! מהפכת התרבות בעולם המערבי - האדם הגלובלי, כיוונים חדשים 18, יולי 2008, באתר ההסתדרות הציונית העולמית.
↑  ראו: Zerubavel, Y. (2002). The Mythological Sabra and Jewish Past: Trauma, Memory, and Contested Identities. Israel Studies, 7(2), 115-144.
| --- | --- |
בקרת זהויות :  NLI: 987007551186205171  BnF: cb12552442v (data)  LCCN: sh85116212 
דמות הילד "שרוליק" מאת המאייר דוֹש. גלגולו הבוגר הפך לאחד מסמלי הייצוג של ה"צבר"
Move (שיר של אדם פורט וסטריב)

"Move" הוא שיר שהוקלט על ידי הדי ג'יי הגרמני אדם פורט, המפיק מוזיקלי האמריקאי סטריב והזמר Malachiii. השיר יצא לאור ב-7 ביוני 2024, על ידי חברת התקליטים קיינמיוזיק. השיר הפך לוויראלי ברשתות החברתיות לאחר שהושמע בכמה אירועים של קיינמיוזיק.
השיר תואר כמפגש מושך בין אפרוביטס להאוס מלודי, וכ"צועד בדרכי האפרו האוס".
גרסת הרמיקס לשיר יצאה לאור ב-11 באוקטובר 2024, בהשתתפות של הזמרת הקובנית-אמריקאית קמילה קביו.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של בילבורד | 12 בדצמבר 2024 | שיר אפרוביטס מוביל | מועמדות |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 5  |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד שירי האפרוביטס של ארצות הברית | 6 |  |
הערות שוליים

1 2  Besnos, Rebecca (7 ביוני 2024). "Adam Port finally releases Viral sensation 'Move' featuring Stryv & Malachiii via Keinemusik". When We Dip. נבדק ב-8 ביולי 2024. {{cite web}}:  (עזרה)
↑  Zeisler, Milan (8 ביוני 2024). "Adam Port joins Stryv & Malachiii for 'Move': Listen". We Rave You. נבדק ב-8 ביולי 2024. {{cite web}}:  (עזרה)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  המצעד הבינלאומי השבועי, באתר מדיה פורסט, השיר הגיע למקום השיא שלו במצעד בשבוע ה־11 של שנת 2025.
↑  Year-end Charts 2024 – Billboard U.S. Afrobeats Songs, בילבורד, ‏2024
↑ Release formats for Move on June 8, 2024:
"Move - Single". Apple Music (US). 8 ביוני 2024. נבדק ב-8 ביוני 2024. {{cite web}}:  (עזרה)
↑ Release formats for Move on October 11, 2024:
"Move (feat. Keinemusik, Malachiii & Orso) - Single". Apple Music (US). 11 באוקטובר 2024. נבדק ב-11 באוקטובר 2024. {{cite web}}:  (עזרה)
| קמילה קביו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Camila • Romance • Familia • C,XOXO |  |
| סינגלים | "I Know What You Did Last Summer" • "Bad Things" • "Crying in the Club" • "Havana" • "Never Be the Same" • "Sangria Wine" • "Consequences" • "Mi Persona Favorita" • "Señorita‎" • "Liar" • "Shameless" • "Cry for Me" • "Easy" • "Living Proof" • "My Oh My" • "First Man" • "Don't Go Yet" • "Oh Na Na" • "Bam Bam" • "Psychofreak" • "Hasta los Dientes" • "Mon amour" • "Ku Lo Sa (Remix)" • "I Luv It" • "He Knows" |  |
| השתתפות בסינגלים | "Love Incredible" • "Hey Ma" • "Know No Better" • "Almost Like Praying" • "Beautiful" • "Find U Again" • "South of the Border" • "It Takes Two" • "Move" |  |
| סינגלים שיווקיים | "I Have Questions" • "OMG" • "Real Friends" • "Million to One" |  |
| שירים אחרים | "All These Years" • "She Loves Control" • "Inside Out" • "Something's Gotta Give" • "In the Dark" • "Into It" |  |
| סיבובי הופעות | Never Be the Same Tour |  |
| ערכים קשורים | פיפת' הרמוני |  |
אסף בן ברכיהו

ערך זה עוסק בדמות מקראית. אם התכוונתם לרופא יהודי בן המאה ה-6 בשם זה, ראו .
אָסָף בֶּן בֶּרֶכְיָהוּ הוא דמות מקראית מהלויים המשוררים. אסף השתתף בהעלאת ארון הברית לירושלים בימי דוד המלך. שמו מופיע בספר דברי הימים ומיוחסים לו שנים-עשר מזמורים בספר תהילים.
בספר דברי הימים מתואר אסף אשר עומד מימינו של הימן: ” וְאָחִיו אָסָף, הָעֹמֵד עַל-יְמִינוֹ - אָסָף בֶּן-בֶּרֶכְיָהוּ”. רשימה זו לפי הסדר הימן, אסף ואיתן מופיעה בספר דברי הימים, בסיפור העלאת ארון הברית לירושלים. כמו כן מופיעה רשימה זו בסיפור טקס חנוכת בית המקדש הראשון בימי שלמה. יש הסוברים כי זוהי מגמת בעל ספר דברי הימים לבסס את מעמדם של משוררי בית הימן כאשר היא מתחילה במשפחת גרשון.
לפי סדר הופעת משפחות המשוררים המופיע בסיפור בו הוצב האוהל לארון הברית בירושלים, עולה כי דוד מינה את אסף לדבר בשבח ה' ואילו הימן וידותון עמדו ליד הבמה בגבעון.
משמעות תפקידו החשוב בא לידי ביטוי באופן בו הוא מוצג בספר דברי הימים: ”עַל, יַד-אָסָף, הַנִּבָּא, עַל-יְדֵי הַמֶּלֶךְ.” אסף אם כן הוא הראשון, אשר מונה על ידי דוד לשרת בכלי הנגינה מבין שלושת הלויים. מצודת דוד מסביר בפירושו: ”עַל, יַד-אָסָף” - רוצה לומר הם השכילו בחכמת הניגון על יד אסף אביהם כי הוא למדם. השירה בספר דברי הימים נתפסה כהינבאות. ייתכן כי הנביאים נמנו עם אנשי הקודש במשכן ובבמות הפולחן וזאת בנוסף על תפקידם כמשוררים. בספר דברי הימים מכונה "אָסָף הַחֹזֶה".
חכמים במסכת בבא בתרא  מסדר נזיקין בתלמוד הבבלי, מייחסים את מזמורי ספר תהילים בין היתר לאסף:
דוד כתב ספרו על ידי עשרה זקנים: על ידי אדם הראשון, על ידי מלכי-צדק, ועל ידי אברהם, ועל ידי משה, ועל ידי הימן ועל ידי ידותון, ועל ידי אסף, ועל ידי שלושה בני קורח.